rejauldu/bengali-wikipedia huggingface dataset:
চরসেনসাস ইউনিয়ন বাংলাদেশের ঢাকা বিভাগের শরীয়তপুর জেলার ভেদরগঞ্জ উপজেলার অন্তর্গত একটি ইউনিয়ন।   অবস্থান ও সীমানা  শরীয়তপুর জেলার ভেদরগঞ্জ উপজেলার পূর্ব প্রান্তে চাঁদপুর সীমানা ঘেষে চরসেনসাস ইউনিয়ন। এ ইউনিয়নের মাঝ দিয়ে চট্রগ্রাম-খুলনা মহাসড়কের কারণে যোগাযোগ ব্যবস্থা খুবই উন্নত। খুলনা থেকে পন্যবাহী ট্রাক এবং যাত্রীবাহী বাস চট্রগ্রাম যাতায়াত করে থাকে চরসেনসাস ইউনিয়ের উপর দিয়ে। ঢাকা থেকে লঞ্চ যোগে নরসিংহপুর ফেরীঘাট চরসেনসাস ইউনিয়নে আসা যায় এবং ঢাকা থেকে সড়ক পথে শরীয়তপুর হয়ে ও চরসেনসাস ইউনিয়নে আসা যায়।   ইতিহাস  কালের স্বাক্ষী বহনকারী পদ্মা নদী বেষ্টিত শরীয়তপুর জেলার পূর্ব প্রান্তে ভেদরগঞ্জ উপজেলার অন্তর্গত একটি ঐতিহ্যবাহী অঞ্চল হলো চরসেনসাস ইউনিয়ন। কাল পরিক্রমায় আজ চরসেনসাস ইউনিয়ন। প্রবাদ আছে ব্রিটিশ শাসনামলে রানী এই চরে প্রথম গণনা কাজ শুরু করেন তাই এই মৌজার নাম চরসেনসাস মৌজা নামে পরিচিতি লাভ করে এবং মৌজার নামানুসারে এর নাম চরসেনসাস ইউনিয়ন রাখা হয়। শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার – ৪৯% (২০০১ এর শিক্ষা জরিপ অনুযায়ী)।   সরকারী প্রাথমিক বিদ্যালয় – ০৮টি।  বে-সরকারী রেজিঃ প্রাঃ বিদ্যালয়‌ – ০৩টি।  উচ্চ বিদ্যালয় – ০১টি।  মাদ্রাসা – ০২টি।  শিক্ষা প্রতিষ্ঠান  তারাবুনিয়া উচ্চ বিদ্যালয়।   ৮নং চরসেনসাস সরকারি প্রাথমিক বিদ্যালয়।   দর্শনীয় স্থান    উল্লেখযোগ্য ব্যক্তিত্ব   ইব্রাহীম খলিল – তৎকালীন ফরিদপুর-১৭ আসনের সংসদ সদস্য।   জনপ্রতিনিধি  বর্তমান চেয়ারম্যান-বি এম আনোয়ার হোসেন। +প্রাক্তন চেয়ারম্যানগণের তালিকাক্রম নংনামমেয়াদ০১জনাব জিতু মিয়া বেপারী১৯৯৭ – ২০০৩০২জনাব রফিকুল ইসলাম বালা২০০৩ – ২০১১০৩বি এম আনোয়ার হোসেন২০১১ – ২০১৬০৪জনাব জিতু মিয়া বেপারী২০১৬ – ২০২২০৫বি এম আনোয়ার হোসেন২০২২ – বর্তমান    আরও দেখুন   ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:ভেদরগঞ্জ উপজেলার ইউনিয়ন
সোদাই হাসুকাওয়া (, ; জন্ম: ২৭ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন সোদাই হাসুকাওয়া ১৯৯৮ সালের ২৭শে জুন তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:শিমিজু এস-পালসের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
রামকেলি মেলা হল হিন্দুধর্মের একটি তীর্থযাত্রা ও উৎসব। এই মেলা উপলক্ষে ধর্মপ্রাণ হিন্দুরা রামকেলিতে আসেন। সাধারণ রামকেলি মেলা প্রতি বছর আয়োজিত হয়। রামকেলি "গুপ্ত বৃন্দাবন" হিসাবে পরিচিত, যা বৈষ্ণব সম্প্রদায়ের নিকট গুরুত্বপূর্ণ তীর্থক্ষেত্র।  মেলাটি প্রতি বছর জৈষ্ঠ সংক্রান্তিতে শুরু হয়, এবং ৭ দিনব্যাপী চলে। এটি মালদা জেলার বৃহত্তম ও পশ্চিমবঙ্গের অন্যতম বৃহৎ মেলা ও ধর্মীয় সমাবেশ।  ইতিহাস মহাবৈষ্ণব হিসাবে পরিচিত রূপ গোস্বামী ও সনাতন গোস্বামী গৌড়ের শাসক হুসেন শাহরের মন্ত্রিসভায় অন্তর্ভুক্ত ছিলেন। তাঁরাই ১৫০৯ খ্রীষ্টাব্দে রামকেলিতে মদনমোহন মন্দির প্রতিষ্ঠিত করেছিলেন। মহাপ্রভূ চৈতন্যদেব বৃন্দাবন যাত্রাকাল দুই মহাবৈষ্ণব রূপ গোস্বামী ও সনাতন গোস্বামীর সঙ্গে সাক্ষাৎ করেছিলেন। তিনি ১৫১৫ খ্রিস্টাব্দের ১৫ জুন জৈষ্ঠ সংক্রান্তিতে রামকেলি গ্রামে মদনমোহন মন্দির সংলগ্ন কেলিকদম্ব ও তমাল গাছের তলে সাক্ষাৎ করেছিল। মহাপ্রভূ ও রূপ-সনাতনের এই মিলন দিনকে ঘিরেই রামকেলিতে গত ৫০০ বছরের অধিক সময় ধরে উৎসব বা মেলা হয়ে আসছে।  সময় ও অবস্থান সময় রামকেলি মেলা সাধারণত ১৫ জুন জ্যৈষ্ঠ সংক্রান্তিতে চৈতন্যদেবের আগমন উপলক্ষে আয়োজিত হয়। প্রথা অনুযায়ী, মহৎ উৎসব তিন দিন ধরে চলে, এবং মেলা ৭ দিন ধরে চলে।  অবস্থান রামকেলি মেলাটি রামকেলি গ্রামে অনুষ্ঠিত হয়, যেটি মধ্যযুগীয় বাংলার রাজধানী গৌড় শহরের এলাকার অন্তর্গত এবং ভারত-বাংলাদেশ আন্তর্জাতিক সীমান্তের নিকটবর্তী। স্থানটি পশ্চিমবঙ্গের মালদা জেলার অন্তর্গত। মদনমোহন মন্দিরকে কেন্দ্র করে মেলার আয়োজন করা হয়।  আচার অনুষ্ঠান কীর্তন মেলার প্রথম দিন থেকে কীর্তন উৎসব শুরু হয়, এবং তৃতীয় দিন পর্যন্ত চলে। এই উৎসবে বৈষ্ণব সম্প্রদায়ের ধর্মপ্রাণ হিন্দুরা যোগদান করে। বৈষ্ণব-বৈষ্ণবীগণ কীর্তন উৎসবে উপস্থিত হন। রামকেলি গ্রাম জুড়ে বৈষ্ণব-বৈষ্ণবীদের প্রচুর আখড়াও তৈরি করা হয়।  মাতৃ পিণ্ডদান সাধারণত হিন্দুধর্মে পিতৃ পিণ্ডদান করা হয়। কিন্তু, রামকেলি মেলায় মাতৃ পিণ্ডদানের প্রথা রয়েছে, এবং মহিলারাই মাতৃ পিণ্ডদান করেন। বিহার, ঝাড়খণ্ড ও ওড়িশা থেকে মহিলা ভক্তরা উপস্থিত হন, এবং তাঁরা মাতৃ পিণ্ডদান করেন। মাতৃ পিণ্ডদানের কার্যক্রম সকাল ৫ টা থেকে দুপুর ১২ টা পর্যন্ত চলে।  তথ্যসূত্র  গ্রন্থপঞ্জি    বিষয়শ্রেণী:পশ্চিমবঙ্গের মেলা বিষয়শ্রেণী:হিন্দু উৎসব বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পশ্চিমবঙ্গের পর্যটন
২০২২ নামিবিয়া টি২০আই ত্রিদেশীয় সিরিজ, যা ২০২২ ক্যাপ্রিকর্ন নারী ত্রিদেশীয় সিরিজ নামেও পরিচিত, ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের এপ্রিল মাসে নামিবিয়ায় অনুষ্ঠিত হয়। টুর্নামেন্টটিতে স্বাগতিক নামিবিয়ার সাথে অংশগ্রহণ করে উগান্ডা ও জিম্বাবুয়ে। টুর্নামেন্টে প্রতিটি দল রাউন্ড-রবিন পদ্ধতিতে অপর দুটি দলের সাথে তিনটি করে ম্যাচ খেলে এবং প্রথম পর্বের সেরা দুই দল ফাইনালে উত্তীর্ণ হয়। জিম্বাবুয়ে দলের কোচ হিসেবে প্রাক্তন আন্তর্জাতিক ক্রিকেটার গ্যারি ব্রেন্টের এটি ছিল প্রথম টুর্নামেন্ট।  টুর্নামেন্টের ফাইনালে নামিবিয়াকে পরাজিত করে বিজয়ী হয় জিম্বাবুয়ে।  দলীয় সদস্য     কনসি আওয়েকো (অধি.)  জ্যানেট ম্বাবাজি (সহ-অধি.)  এভেলিন আন্‌য়িপো  কেভিন আউইনো (উই.)  নাওমি কায়োন্দো (উই.)  প্যাট্রিসিয়া মালেমিকিয়া  ফিওনা কুলুমে  মোহাম্মদ জিমিয়া (উই.)  রিতা নিয়াংগেন্দো  রিতা মুসামালি  লিওনা বাবিরিয়ে  শাকিরা সাদিক  সারাহ আকিতেং  সুজান কাকাই ম্যারি-অ্যান মুসোন্দা (অধি.)  জোসেফিন ন্‌কোমো (সহ-অধি.)  আনেসু মুশাংওয়ে  কেলিস ন্দ্‌লোভু  চিপো মুগেরি  চিয়েদজা ধুরুরু (উই.)  নিয়াশা গোয়ানজুরা  নোমভেলো সিবান্দা  পেলায়িয়া মুজাজি (উই.)  প্রেশাস মারাংগে  ফ্রান্সিসকা চিপারে  মিশেল মাভুংগা  মোডস্টার মুপাচিকোয়া (উই.)  লরিন পিরি  শার্ন মেয়ারস ইরেনে ফন জেইল (অধি.) (উই.)  আদ্রি ফন ডের মেরভা  ইউরিয়েন ডিরখার্ড্‌ট  ইয়াসমিন খান (উই.)  উইলকা মোয়াতিলে  এডেল ফন জেইল  কেইলিন গ্রিন (উই.)  ডিটলিন্ড ফুরস্টার  নামুশা শিওমোয়েনিয়ো  ভিক্টোরিয়া হামুনিয়েলা  মেকেলায়ে মোয়াতিলে  মেরচেরলি গোরাসেস (উই.)  সিলভিয়া শিহেপো  সুনে ভিটমান  রাউন্ড-রবিন পয়েন্ট তালিকা   ফাইনালে উত্তীর্ণ  সূচি  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বিষয়শ্রেণী:২০২২-এ নামিবীয় ক্রিকেট বিষয়শ্রেণী:২০২২-এ জিম্বাবুয়ের ক্রিকেট
উর্মিলা ভাট (১ নভেম্বর ১৯৩৩https://gujarativishwakosh.org/ભટ્ટ-ઊર્મિલા/ - ২২ ফেব্রুয়ারি ১৯৯৭) ছিলেন হিন্দি চলচ্চিত্র অভিনেত্রী। তিনি মুলত হিন্দি, গুজরাটি ও রাজস্থানী সিনেমায় অভিনয় করেছেন। তিনি নাটক থিয়েটারে অভিনয়ের মাধ্যমে নিজের অভিনয় জীবন শুরু করেন। তিনি রাজকোটের সঙ্গীত কলা একাডেমীতে লোক নৃত্যশিল্পী এবং গায়ক হিসেবে যোগদান করেন। সেই সময়েই তার বিখ্যাত গুজরাটি নাটক জেসাল তোরাল এক হাজারেরও বেশি বার মঞ্চস্থ হয়েছিল। তিনি ৭৫টিরও বেশি গুজরাটি চলচ্চিত্র এবং ১৫ থেকে ২০টি রাজস্থানী চলচ্চিত্রে অভিনয় করেছেন। তিনি আড়াই দশকেরও বেশি সময় ধরে (১৯৬০-এর দশক থেকে ১৯৯০-এর দশকের শুরুর দিকে) হিন্দি ছবিতে চরিত্রে অভিনয় করেছিলেন। তিনি বিভিন্ন টিভি ধারাবাহিকেও অভিনয় করেছেন। গুজরাট সরকার তাকে অসংখ্য পুরস্কার প্রদানের মাধ্যমে সম্মানিত করেছেন।   অভিনয় জীবন  থিয়েটারে সাফল্যের পর, তিনি হিন্দি ছবিতে কাজ শুরু করেন। ১৯৬০ এর দশকের শেষদিকে তিনি গৌরী (১৯৬৮), সংঘর্ষ (১৯৬৮) এবং হামরাজ (১৯৬৭) ছবিতে অভিনয় করেছিলেন। তার অভিনীত আরও কয়েকটি জনপ্রিয় চলচ্চিত্র হল আঁখিও কে ঝরোখোঁ সে (১৯৭৮), গীত গাতা চল (১৯৭৫), বেশরম্‌ (১৯৭৮), রাম তেরি গঙ্গা মৈলি (১৯৮৫), বালিকা বধূ (১৯৭৬), ধুন্দ (১৯৭৩) এবং আলিবাবা মর্জিনা (১৯৭৭)। এই ছবিগুলি ছাড়াও তিনি আরও বেশ কয়েকটি ছবিতে কাজ করেছিলেন। তার বেশিরভাগ সিনেমায় তিনি সহায়ক চরিত্রে অভিনয় করেছেন। তিনি ১২৫ টি হিন্দি ছবিতে অভিনয় করেছিলেন। টিভিতে তিনি রামানন্দ সাগর নির্মিত জনপ্রিয় ধারাবাহিক রামায়ণে দেবী সীতার মা মহারাণী সুনয়নার ভূমিকায় এবং রাজশ্রী প্রোডাকশনের টিভি ধারাবাহিক পেইং গেস্ট (১৯৮৫) -এ শারদা শর্মার ভূমিকায় অভিনয় করেছিলেন। এই দুটি ছাড়াও, তিনি ১৯৮৯ সালে শ্যাম বেনেগাল নির্মিত ভারত এক খোজ তথ্যচিত্রে এবং ১৯৯৬ সালে জি টিভির জি হরর শো -তে অভিনয় করেছেন।   মৃত্যু  ২২ ফেব্রুয়ারী ১৯৯৭ সালে জুহুতে তার বাসভবনে তাকে নিহত অবস্থায় দেখতে পাওয়া যায়। প্রাথমিক সন্দেহের ভিত্তিতে তার হত্যার পেছনে ডাকাতির উদ্দেশ্য ছিল বলে মনে করা হয়।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:দেরাদুনের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় মঞ্চ অভিনেত্রী
কেনেটি জেমস ফিটজগেরাল্ড "কেজে" অপা (জন্ম ১৭ জুন, ১৯৯৭) নিউজিল্যান্ডের একজন অভিনেতা। তিনি নিউজিল্যান্ডের টেলিভিশন চ্যানেল "টেললিভিশন নিউজিল্যান্ড ২/টিভিএনজি২" এ দিনের প্রথম ভাগে প্রচারিত সোপ অপরা মূলক অনুষ্ঠান শর্টল্যান্ড স্ট্রিট এ কেইন জেনকিন্স হিসেবে অভিনয়কারী হিসেবে সবার নিকট পরিচিত। ২০১৬ সালে, তিনি মার্কিন ধারাবাহিক রিভারডেইল এ আর্চি এন্ড্রিউস চরিত্রে কাজ করতে শুরু করেন, এবং অনুষ্ঠান কর্তৃপক্ষ চার মাস বিশ্বব্যাপী প্রতিভার অন্বেশ্বনের পর তাকে নির্বাচিত করে।  ২০১৫ সালে, তিনি মার্কিন হাস্যরসমূলক দৃশ্যকাব্য মূলক চলচ্চিত্র  এ্য ডগস পারপোস এ কিশোর "ইথান মন্টগোমেরী" চরিত্রে অভিনয় করেন, চলচ্চিত্রটি মূলত ২০১৭ সালে মুক্তি পায়।  ব্যক্তিগত জীবন অপার জন্ম হয় নিউজিল্যান্ডের অকল্যান্ড শহরে, তিনি কেনেটি অপা এবং টেসা ক্যালান্ডার দম্পতির সন্তান। তার বাবা সামোয়ান নাগরিক এবং সামোয়ায় তার নিজ গ্রামে অবস্থিত হোটেলের (মাটাই) বা প্রধান পাচক।  তার দুজন বড় বোন রয়েছে, তাদের নাম আরিয়েটা এবং তামিয়েরা। তিনি তার অভিনয় জীবনে প্রবেশের অাগে অকল্যান্ড শহরের কিংস কলেজ এ হাই স্কলে পড়াশোনা করেন।  অপা গিটার এবং গিটার বাজাতে পারেন।  ২০১৭ সালের সেপ্টেম্বর মাসে, অপা ব্রিটিশ-কানাডা অন্চলের শহর ভ্যানকোভার এ আকস্মিকভাবে  অপেক্ষাকৃত একটি ছোট মাত্রার গাড়ি দুর্ঘটনায় পড়েন, কিন্তু তিনি মূলত আহত হয়েছিলের যখন তার গাড়িটির চালকের পাশের অংশ একটি বাতির খুঁটিকে আঘাত করে। এই ঘটনাটি মূলত সংঘটিত হওয়ার কারণ ছিল, ঘটনাটি ঘটার আগের রাতে অনেক সময় নিয়ে হওয়া চিত্রায়ন! এবং যার ফলে তিনি অনেক বেশি ক্লান্ত হয়েপড়েন, ফলে তিনি গাড়ি চালানোর সময়েই ঘুমিয়ে পড়েছিলেন। http://www.hollywoodreporter.com/live-feed/riverdale-star-late-night-car-crash-working-16-hour-day-1041899  চলচ্চিত্র সমূহ  চলচ্চিত্র  সাল শিরোনাম ভূমিকা মন্তব্য ২০১৭ এ্য ডগস পারপোস কিশোর ইথান মন্টগোমেরী  অল্টার রক  চিত্রায়নের পরবর্তী ধাপে রয়েছে ছোট পর্দায়  সাল শিরোনাম ভূমিকা মন্তব্য ২০১৩–২০১৫ শর্টল্যান্ড স্ট্রিট কেইন জেনকিনস ৪৬ টি পর্ব ২০১৬ দ্য কূল দ্য স্যাক জ্যাক ৬ টি পর্ব ২০১৭–বর্তমান রিভারডেইল অর্চি এন্ড্রিউস মূল ভূমিকায় পুরস্কার এবং মনোনয়ন সমূহ  সাল পুরস্কার বিভাগ মনোনীত কাজ ফলাফল  ২০১৭ সেটার্ন অ্যাওয়ার্ডস কিশোর অভিনেতা দ্বারা টেলিভিশন ধারাবাহিকে সেরা অভিনয়রিভারডেইল   সাফল্যমন্ডিত অভিনয়   টিন চয়েজ অ্যাওয়ার্ডস সেরা সাফল্যমন্ডিত ছোট পর্দার তারকা   তথ্যসূত্র  বহিঃসংযোগ        বিষয়শ্রেণী:১৯৯৭-এ জন্ম বিষয়শ্রেণী:২১ শতকের নিউজিল্যান্ডীয় অভিনেতা বিষয়শ্রেণী:সামোয়ান গোত্রীয় অভিনেতা বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় অভিনেতা বিষয়শ্রেণী:নিউজিল্যান্ডীয় সোপ ওপেরা অভিনেতা বিষয়শ্রেণী:নিউজিল্যান্ডীয় ছোট পর্দা অভিনেতা বিষয়শ্রেণী:সামোয়ান গোত্রীয় নিউজিল্যান্ডের নাগরিক বিষয়শ্রেণী:কিংস কলেজ, অকল্যান্ডে পড়াশোনাকারী ছাত্র  বিষয়শ্রেণী:নিউজিল্যান্ডীয় চলচ্চিত্র অভিনেতা
জেন্টু কোড (এ কোড  অফ জেন্টু লজ়  বা অর্ডিনেশনস অফ দ্য  পন্ডিতস্  নামেও পরিচিত) হল একটি আইন সংকলন যা ব্রাহ্মণ পণ্ডিতদের দ্বারা সংস্কৃত ( নাম ছিল) থেকে   ফারসি ভাষায় অনুবাদ করা হয়েছিল ; এবং তারপরে ফারসি থেকে ইংরেজি ভাষায় ইস্ট ইন্ডিয়া কোম্পানিতে কর্মরত একজন ব্রিটিশ ব্যাকরণবিদ নাথানিয়েল ব্রাসি হালেদ অনুবাদ করেন।   ওয়ারেন হেস্টিংসের নির্দেশে পণ্ডিতরা বিবাদার্ণবসেতু নামে হিন্দু আইনের একটি সংকলন তৈরি করেন, যা ২১ টি ধারায় (তরঙ্গ)বিভক্ত । ওয়ারেন হেস্টিংস অনুবাদটিতে অর্থসাহায্য এবং উৎসাহিত করেন যেহেতু এটি ছিল ভারতীয়দের উপর ঔপনিবেশিক নিয়ন্ত্রণ বাড়ানোর একটি পদ্ধতি । ভারতীয় উপমহাদেশের বিভিন্ন অঞ্চলের সংস্কৃতি এবং স্থানীয় আইন সম্পর্কে জানতে এটির ইংরেজিতে অনূদিত হয়েছিল। এটি লন্ডনে ইস্ট ইন্ডিয়া কোম্পানির দ্বারা ব্যক্তিগতভাবে মুদ্রিত হয়েছিল এ কোড অফ জেন্টু লজ় শিরোনামে বা অর্ডিনেশনস্‌ অফ দ্য পন্ডিতস্‌ । এর মুদ্রিত সংস্করণ বিক্রি করা হয়নি, কিন্তু কোম্পানি সেগুলি বিতরণ করেছিল। ১৭৭৭ সালে একটি পাইরেটেড (এবং কম বিলাসবহুল) সংস্করণ ছাপা হয়েছিল; এবং ১৭৮১ খ্রিস্টাব্দে দ্বিতীয় সংস্করণ প্রকাশিত হয়েছিল। ফরাসি এবং জার্মান ভাষায় অনূদিত সংস্করণ ১৭৭৮ সালে প্রকাশিত হয়েছিল। এটি মূলত উত্তরাধিকারের হিন্দু আইন সম্পর্কিত (মনু সংহিতা) বই। হিন্দু ও মুসলিমদের নাগরিক আইন বোঝার জন্য পণ্ডিত এবং মৌলবিরা বিচারকদের সাথে যুক্ত ছিলেন।   উদ্ধৃতিসমূহ    আরও দেখুন    প্রাচীন আইন সংকলনগুলির তালিকা   বহিঃসংযোগ    এ কোড অফ জেন্টু লজ়  বিষয়শ্রেণী:ইংরেজিতে অনুবাদ বিষয়শ্রেণী:ব্রিটিশ ইস্ট ইন্ডিয়া কোম্পানি বিষয়শ্রেণী:প্রাচীন ভারতীয় আইন বিষয়শ্রেণী:আইন সংহিতা
গীথা আম্মাসি, তার স্টেজ নাম "পুন্নাগাই পু" গীথা দ্বারা অধিক পরিচিত, হচ্ছেন মালয়েশিয়ার একজন রেডিও ব্যক্তিত্ব, চলচ্চিত্র প্রযোজক এবং অভিনেত্রী, যিনি মালয়েশিয়ায় কাজ করেন এবং একই সাথে ভারত এর তামিল চলচ্চিত্র শিল্পে কাজ করেন। মালয়েশিয়ার রেডিও স্টেশন টিএইচআর.এফএম এ তার নিজের চলচ্চিত্রের প্রযোজনা স্টুডিও চালু করেন এবং তামিল সিনেমাগুলিতে অভিনয় করার আগে মালয়েশিয়ায় প্রথম মহিলা প্রযোজক হিসেবে স্বীকৃতি লাভের পর সকলের মাঝে অধিক জনপ্রিয়তা অর্জন করে। তিনি বিভিন্ন অনুষ্ঠানের উপস্থাপক হিসেবেও কাজ করেছেন এবং নিজের প্রযোজনার পাশাপাশি মালয়েশিয়ার বেশ কিছু চলচ্চিত্রে অভিনয়ও করেছেন।  ক্যারিয়ার গীথা আম্মাসি মালয়েশিয়ার পেরাক এর তাইপিংয়ের এক তামিল পরিবারে একটি বাগান মালিকের মেয়ে হিসাবে জন্মগ্রহণ করেন। মালয়েশিয়ার তামিল রেডিও স্টেশন টিএইচআর.এফএম এ রেডিও জকি হিসেবে তার কর্মজীবন শুরু করার আগে, তিনি মালয়েশীয় টেলিভিশন চ্যানেল এনটিভি৭ এর একটি অনুষ্ঠান "রিদম এন্ড রাজ্ঞা" নামে একটি অনুষ্ঠান উপস্থাপনা করেন। তার ক্যারিয়ারের শুরু থেকে তিনি টিএইচআর রাজ্ঞার সাথে কাজ করছেন। রেডিওতে তার কাজ ছাড়াও, তিনি একটি চাকরি করতেন, টেলিফিল্ম তৈরি করতেন এবং এসজি নামে তার নিজের বিজ্ঞাপন সংস্থা খুলেছিলেন। টিএইচআর রাজ্ঞার সাথে তার সময়ে, তিনি উপনাম "পুন্নাগাই পু" গ্রহণ করেছিলেন, তামিলে যা অর্থ "হাস্যজ্জল ফুল"।  গীথা আম্মাসি ভারতে এসেছিলেন এবং "এসজি ফিল্মস" নামের একটি ফিল্ম প্রোডাকশন স্টুডিওর সাথে মিলে একটি চলচ্চিত্র নির্মাণ করেছিলেন যার নাম ছিল আরিন্থাম অরিয়ামলুম, যেটি তার পরিবারবর্গের একজন বিশ্বস্ত বন্ধু বিষ্ণুভ্রম দ্বারা পরিচালিত হয়েছিল। বিদেশি বিনিয়োগকারী এবং মহিলা প্রযোজকের ওপর বিশ্বাস না করায় সে নিজেই চলচ্চিত্রটি মুক্তি প্রদান করেছিলেন। এই চলচ্চিত্রটি বাণিজ্যিকভাবে সাফল্য একটি চলচ্চিত্র হয়ে ওঠে, যা বক্স অফিসে তার খরচের দ্বিগুণ সংগ্রহ করে এবং থিয়েটারে ১৭৫ দিন ধরে চলতে থাকে, এর মাধ্যমে গীথা আম্মাসি মালয়েশিয়া বুক অফ রেকর্ডস এ "প্রথম মহিলা তামিল চলচ্চিত্র নির্মাতা" হবার জন্য প্রবেশ করে। গীথা আম্মাসি পরবর্তীতে তামিল সিনেমাগুলিতে পাঁচজন মালয়েশিয়ার অভিনেতা [3] উপস্থাপন করিয়ে দিতে সক্ষম হয়েছিলেন। তিনি আর পাথিপান এবং বডীবেলুর সঙ্গে কম বাজেটের কমেডি চলচ্চিত্র কুন্ডক্কা মন্দিক্কা এর জন্য অর্থায়ন করেন। অতঃপর তিনি আবারো এই পরিচালকদের সাথে তাদের পরবর্তী প্রকল্প, পাট্টিয়াল এ একসাথে কাজ করার জন্য সংযুক্ত হন, যা ব্যবসা সফল্য চলচ্চিত্র হিসেবে স্বীকৃতি অর্জন করে। পাট্টিয়ালের পর, তিনি ভারতীয় সিনেমা থেকে বিরতি নিয়ে মালয়েশিয়ায় ফিরে আসেন। তিনি ২০১০ সালে অভিনেতা ভিভিকের সাথে মালয়েশিয়ার কুয়ালালামপুরে অনুষ্ঠিত এনথিরান সাউন্ডট্র্যাক রিলিজ ফাংশনটির সহ-উপস্থাপনা করেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়েশীয় চলচ্চিত্র অভিনেত্রী বিষয়শ্রেণী:তামিল চলচ্চিত্র প্রযোজক
কালোঘাড় সারস (বৈজ্ঞানিক নাম: Grus nigricollis) Gruidae (গ্রুইডি) গোত্র বা পরিবারের অন্তর্গত Grus (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও কালোঘাড় সারস (লাতিন: grus = সারস, niger = কালো, -colis = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।  কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত।   বিবরণ  thumb|left|প্রতিবছর প্রায় একশ'র মত পাখি ভারতে বংশবিস্তারের উদ্দেশ্যে আসে। ছবিটি ২০১৩ সালের আগস্ট মাসে লাদাখ থেকে তোলা কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম।   তথ্যসূত্র    বহিঃসংযোগ    BirdLife Species Factsheet   Black-necked Crane (Grus nigricollis) from Cranes of the World (1983) by Paul Johnsgard  বিষয়শ্রেণী:গ্রুস বিষয়শ্রেণী:পরিযায়ী পাখি বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:ভিয়েতনামের পাখি বিষয়শ্রেণী:চীনের পাখি বিষয়শ্রেণী:তিব্বতের পাখি
ব্যাকস্ট্রিট বয়েস (ইংরেজিতে: Backstreet Boys) একটি মার্কিন ব্যান্ড। ১৯৯৩ সালে ফ্লোরিডার অর্লান্ডোতে এই গ্রুপটি গঠিত হয়। এর সদস্য হলেন এ. যে. ম্যাকলিন, হাউয়ি ডরো, নিক কার্টার, কেভিন রিচার্ডসন এবং ব্রায়ান লিট্রেল। তারা তাদের প্রথম আন্তর্জাতিক অ্যালবাম ব্যাকস্ট্রিট বয়েস -এর মাধ্যমে আন্তর্জাতিক খ্যাতি অর্জন করে। পরবর্তী বছরে তারা দ্বিতীয় অ্যালবাম ব্যাকস্ট্রিটস ব্যাক প্রকাশ করে। এটিও বিশ্বব্যাপী জনপ্রিয়তা অর্জন করে। তারা চূড়ান্ত খ্যাতি অর্জন করে ১৯৯৯ সালে তাদের তৃতীয় অ্যালবাম মিলেনিয়াম প্রকাশের মাধ্যমে। ২০০০ সালে বের হয় তাদের ব্ল্যাক এন্ড ব্লু অ্যালবামটি।  পরবর্তী দুই বছর অসক্রিয় থাকার পর ২০০৫ সালে তারা বের করেন নেভার গন অ্যালবামটি। ২০০৬ সালে কেভিন রিচার্ডসন ব্যাকস্ট্রিট বয়েস ছেড়ে দেন। এরপরে চার সদস্যের গ্রুপ হিসেবে ব্যাকস্ট্রিট বয়েস দুইটি অ্যালবাম: ২০০৭ সালে আনব্রেকেবল ও ২০০৯ সালে দিস ইজ আস প্রকাশ কর। ২০১২ সালে রিচার্ডসন স্থায়ীভাবে পুনরায় ব্যাকস্ট্রিট বয়েস-এ যোগ দেন। ২০১৩ সালে ব্যাকস্ট্রিট বয়েস তাদের বিশ বছর পূর্তি উদ্‌যাপন করে এবং ইন এ ওয়ার্ল্ড লাইক দিস অ্যালবাম প্রকাশ করে।  ব্যাকস্ট্রিট বয়েস বিশ্বব্যাপী ১৩০ মিলিয়নের বেশি রেকর্ড বিক্রয় করেছে, যা তাদেরকে ইতিহাসের সবচেয়ে ব্যবসায়িক সফল বয় ব্যান্ড এবং বিশ্বের অন্যতম ব্যবসায়িক সফল সঙ্গীত শিল্পী হিসেবে প্রতিষ্ঠা করেছে। তাদের প্রথম নয়টি অ্যালবামই বিলবোর্ড ২০০ তালিকার সেরা দশে স্থান করে নিয়েছে, যা আর কোন বয় ব্যান্ড করতে পারেনি। ২০১৩ সালের ২২ এপ্রিল হলিউড ওয়াক অব ফেম- এ তারা স্থান করে নেয়।  অ্যালবাম সমূহ  ব্যাকস্ট্রিট বয়েস (১৯৯৬)  ব্যাকস্ট্রিট'স ব্যাক (১৯৯৭)  মিলেনিয়াম (১৯৯৯)  ব্লাক এন্ড ব্লু (২০০০)  নেভার গন (২০০৫)  আনব্রেকেবল (২০০৭)  দিস ইজ আস (২০০৯)  ইন এ্য ওয়াল্ড লাইক দিস (২০১৩)  ডিএনএ (২০১৯)  তথ্যসূত্র  বহিঃসংযোগ     বিষয়শ্রেণী:মার্কিন বয় ব্যান্ড বিষয়শ্রেণী:মার্কিন ভোকাল গ্রুপ বিষয়শ্রেণী:আরসিএ রেকর্ডসের শিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:সনি বিএমজির শিল্পী বিষয়শ্রেণী:নৃত্য-পপ সঙ্গীতজ্ঞ বিষয়শ্রেণী:১৯৯৩-এ প্রতিষ্ঠিত সঙ্গীত দল বিষয়শ্রেণী:ইকো সঙ্গীত পুরস্কার বিজয়ী বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী বিষয়শ্রেণী:বিশ্ব সঙ্গীত পুরস্কার বিজয়ী
বরলক্ষ্মী ব্রতম্ (      ) বা বরলক্ষ্মী পূজা হলো সম্পদের দেবী লক্ষ্মীর প্রশংসাসূচক একটি হিন্দু ব্রত।  বরলক্ষ্মী হল লক্ষ্মীর প্রকাশ যিনি বর ( বরম্ ) প্রদান করেন। এই পূজাটি  মূলত দক্ষিণ ভারতের বিবাহিত হিন্দু মহিলাদের দ্বারা সম্পাদিত হয়।    এই ব্রতটি পূর্ণিমার পূর্বে শুক্রবারে পালন করা হয়। এটি হিন্দু শ্রাবণ মাস তথা গ্রেগরিয়ান জুলাই - আগস্ট  মাসের সাথে মিলে যায়।  বরলক্ষ্মী ব্রতম্ প্রধানত বিবাহিত মহিলাগণ ( সুমঙ্গলী ) তাঁদের নিজের মঙ্গল ও দেবীর কাছে তাঁদের স্বামীদের স্বাস্থ্য ও দীর্ঘায়ু কামনা করার জন্য করেন।   অনেকে বিশ্বাস করেন, এই দিনে বরলক্ষ্মীর আরাধনা অষ্টলক্ষ্মীর পূজার সমতুল্য। অষ্টলক্ষ্মী হলো লক্ষ্মীর আটটি রূপ যারা সকলেই বিভিন্ন সম্পদের প্রতিনিধিত্ব করেন।   অনুষ্ঠান   এই ব্রত উপলক্ষে, মহিলারা পরম ভক্তি সহকারে দেবী লক্ষ্মীর পূজা করে, ফল, মিষ্টি এবং ফুল নিবেদন করে। পূজাতে একটি কলশম্ (দেবীর প্রতিনিধিত্বকারী) একটি শাড়ি, ফুল ও সোনার গয়না দিয়ে সজ্জিত করা হয় এবং সামনে নৈবেদ্য রাখা হয়।   গৃহে লক্ষ্মীকে আনুষ্ঠানিকভাবে আহ্বান জানানোর মাধ্যমে পূজা শুরু হয়। একটি কাঠের বারকোশ বা স্ট্যান্ড  বাড়ির চৌকাঠের বাইরে রাখা হয়। রঙ্গোলি আঁকা হয় পূজার ঘরে যা সাধারণত বাড়ির ভিতরে করা হয়। একটি কলশম্  (পিতল বা রূপার পাত্র) বাড়ির বাইরে বারকোশে রাখা হয়। পাত্রটি আম্রপল্লবের পাশাপাশি ফুল দিয়ে সাজানো হয়। পাত্রের ভিতর ধান, পান, হলুদের টুকরো, কলা ও মুদ্রার মতো শুভ জিনিসপত্র রাখা হয়। হলুদে ডুবানো একটি সুতো পাত্রে জড়িয়ে বেঁধে দেওয়া হয়। হলুদ দিয়ে ধৌত একটি নারকেল এর উপরে রাখা হয়। কিছু ঐতিহ্যে, দেবীর মুখ নারকেলের উপর আঁকা হয় বা একটি পিতল বা রৌপ্য মুখ পাত্রের উপর রেখে কুমকুম, হলুদ ও চন্দন কাঠের গুঁড়ো দিয়ে সজ্জিত করা হয়। এক শুভ মুহুর্তে, মহিলারা লক্ষ্মীকে অভিবাদন করার জন্য গান গায় এবং বারকোশ, কলশম্ পূজা ঘরে নিয়ে যায়। প্রদীপ জ্বালিয়ে দেবীর আরতি, শ্লোক ও গীত গান করা হয়। হলুদ সুতোটি খুলে প্রতিটি মেয়ে বা মহিলাকে তার ডান হাতের কব্জিতে বাঁধার জন্য এর একটি করে টুকরো দেওয়া হয়। এই শুভ পূজার সমাপ্তি দেবীর আশীর্বাদ পাওয়ার প্রতীক। এটি সুরক্ষা ও ধর্মনিষ্ঠার প্রতীক হিসাবেও পরা হয়।   বেশ কিছু বস্তু উপহার হিসেবে সৎ বিশ্বাসের সাথে দান করা হয় ।    তামিলনাড়ুতে এ দিন নৈবেদ্যম্  তথা  চারটি জাতের কোলুকট্টাই পায়সম্ ও বড়াই প্রস্তুত করা হয়। পরের দিন লক্ষ্মী পূজা করা হয়। অংশগ্রহণকারী সকল মহিলাকে রান্না করা অন্ন, ছোলা, ফল ও পান দেওয়া হয় । দেবীর মুখ পশ্চিম দিকে ঘুরিয়ে উপচার সহ কলশম্‌টি ধানের ডোল বা গোলার ভিতরে রাখা হয়। এই প্রথাটি করার মাধ্যমে  প্রতীকীভাবে বিশ্বাস করা হয় দেবী পরবর্তী পূজা পর্যন্ত গৃহে অবস্থান করেন।   ব্রতকথা  এই অনুষ্ঠানের উৎসবগুলি প্রায়শই ব্রত কথা পাঠের সাথে শেষ হয় -  ব্রতকথা ব্রতের ধর্মীয় তাৎপর্যসমন্বিত।  এক কাহিনী অনুসারে , পদ্মাবতী নামে এক ব্রাহ্মণ নারী সাধ্বী ও কর্তব্যপরায়ণ ছিলেন। তিনি অসুস্থ দরিদ্র ও অভাবীদের সাহায্য করার জন্য বিখ্যাত ছিলেন। কোশল রাজ্যে লক্ষ্মীর পূজাপ্রভাবে তিনি তা করতেন । দেবী অত্যন্ত সন্তুষ্ট হয়ে তাঁকে শ্রাবণ মাসে নির্ধারিত তারিখে ব্রত করার নির্দেশ দেন যাতে তিনি মোক্ষ লাভ করতে পারেন ।  অনুরূপ একটি গল্পে, স্বামী ও শ্বশুরবাড়ির প্রতি  কর্তব্যপরায়ণ চারুমতি নামে এক গুণবতী ও সৎ রমণী বিষ্ণুর কাছ থেকে একটি স্বপ্ন পান । বিষ্ণু তাঁকে শ্রাবণ মাসে প্রতি বছর দেবী লক্ষ্মীপূজা করতে বলেন যা তাঁকে লক্ষ্মীর কৃপালাভের পাশাপাশি সমস্ত ধরনের সম্পদ লাভ করতে সাহায্য করবে ।   চিত্রশালা   তথ্যসূত্র  বিষয়শ্রেণী:হিন্দুদের পবিত্র দিন বিষয়শ্রেণী:ব্রত বিষয়শ্রেণী:কর্ণাটকে হিন্দুধর্ম বিষয়শ্রেণী:হিন্দু উৎসব
thumb|দাপ্তরিক প্রতিকৃতি, ২০১৯ জুলি মারসন (জন্ম ২৩ মার্চ ১৯৬৫)  একজন ব্রিটিশ রাজনীতিবিদ যিনি অক্টোবর ২০২২ থেকে নভেম্বর ২০২৩ পর্যন্ত একজন সহকারী সরকারি হুইপ হিসাবে কাজ করেছিলেন,  এর আগে জুলাই থেকে সেপ্টেম্বর ২০২২ পর্যন্ত অফিসে ছিলেন। কনজারভেটিভ পার্টির একজন সদস্য, তিনি জুলাই ২০২২ এবং সেপ্টেম্বর ২০২২ এর মধ্যে কর্মসংস্থানের জন্য সংসদীয় আন্ডার সেক্রেটারি হিসাবেও দায়িত্ব পালন করেছিলেন। তিনি ২০১৯ সালের সাধারণ নির্বাচনে হার্টফোর্ড এবং স্টর্টফোর্ডের সংসদ সদস্য (এমপি) হিসাবে নির্বাচিত হন।  মার্সন কেন্টে থাকেন এবং একটি ছেলের সাথে বিবাহিত। তার বরিস নামে একটি স্বর্ণকেশী কাকাপু কুকুর রয়েছে।   তথ্যসূত্র   বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ডাউনিং কলেজ, কেমব্রিজের প্রাক্তন শিক্ষার্থী বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম